Jövő év elején eldőlhet a Fidesz sorsa – kiderül, hogy marad, vagy megy az Európai Néppártból. Az biztos, hogy ki nem fogják zárni őket, ahogy ezt korábban megígérte Orbán Viktor. Fideszes források szerint a magyar miniszterelnök ugyanis előbb hagyná ott önként a pártcsaládot, mint semhogy kitegyék - számolt be az atv.hu.

Ennek akkor lehet főleg jelentősége, ha bizonytalan kimenetelű a politika gyűlés (választmány) döntése.

Minket nem lehet felfüggeszteni, minket nem lehet kizárni, mondta Orbán Viktor március 20-án, miután felfüggesztették pártja tagságát az Európai Néppártban.

A május 26-ai európai parlamenti választások óta érezhetően javult a Fidesz és az EPP viszonya, de lényegi előrelépés nem történt. Manfred Weber néppárti frakcióvezető többször hangsúlyozta: változás, fejlődés szükséges ahhoz, hogy a magyar kormánypárt újra teljes jogú tag legyen.

Donald Tusk múlt heti megválasztásával a pártcsalád élére a probléma egy közép-európai politikushoz került. De ez nem feltétlenül jelent jót a Fidesznek: az Európai Tanács volt elnöke kiállt a populisták, illetve az általuk hirdetett bevándorláspolitika ellen. Beszéde egy pontján pedig Orbán Viktort állította pellengérre. Újságírói kérdésre azt mondta, hogy összetett és kényes probléma a Fideszé. Hangsúlyozta, hogy közeli barátok Orbánnal, de azt is, hogy számos ponton nem értenek egyet.

Az Európai Parlamentben a legnagyobb csoport a németeké a néppárti frakcióban (29 képviselő). Második helyen vannak a lengyelek (17), a harmadikok a románok (14). A negyedik legnagyobb csoport a magyaroké 13 EP-képviselővel, közülük egy KDNP-tag, Hölvényi György, ő tagsága nincs felfüggesztve az EPP-ben.

Tusk azt mondta, hogy még az idén, várhatóan decemberben megkapja a márciusban a magyar helyzet kivizsgálására alakuló "bölcsek tanácsának" jelentését. A belga Herman van Rompuy, a német Hans-Gert Pöttering és az osztrák Wolfgang Schüssel az atv.hu információi szerint tervez még egy találkozó a fideszes delegációval.

Múlt pénteken Orbán Viktor a Kossuth Rádióban beszélt arról, hogy "még nem döntötték el, hogy folytatják-e közös életünket az Európai Néppárttal. Várják, hogy a Néppárt tisztázza a nézeteit és a terveit". A magyar miniszterelnök azt mondta, hogy ez mindenképp a Fidesz döntése lesz.

A Fidesz több politikusa beszélt arról, hogy a párt konfliktus a Néppárton belül annak "köszönhető", hogy a kereszténydemokrata tömörülés elmozdult a baloldal felé, és hogy a helyes az lenne, ha a szélsőjobboldalon keresné a szövetségeseket. Silvio Berlusconiról a zágrábi konferencia előtt írta meg egy hozzá közeli lap, hogy beléptetné szélsőjobboldali partnerét, a Matteo Salvini vezette Ligát a pártcsaládba. Korábban Angela Merkel német kancellár utasította ezt el egyértelműen, most Tusk tette ugyanezt. Eszerint a szélsőjobboldali nyitásról jelenleg szó sem lehet a legerősebb európai pártcsaládnál.